《题段郁文雪石》
元代·胡长孺

白云飞来著春空，翕霍变化生奇峰。朝曦照耀舒复卷，碧华忽拥玻瓈宫。

秋潮初壮明于雪，千雷动地吴山裂。涛头出海夕阳微，百炼青铜浮玉玦。

云容涛势伟且奇，乍出乍没须臾时。乾笃雪山白盈尺，晴天万里窥蛾眉。

似识诗翁作诗苦，独拥清妍照环堵。河翻月落夜未央，如虹光气飞屋梁。

作者简介：胡长孺(1249-1323年)，一作艮儒，字汲仲，号石塘，婺州永康人。生于淳佑九年，卒于英宗至治三年，年七十五岁。咸淳中从外舅徐道隆入蜀，铨试第一名。授迪功郎，监重庆府酒务，拜福宁州悴。宋亡，退栖永康山中。至元二十五年（1288年）下诏求贤，有司强之，拜集贤修撰舆宰相，议不合，改扬州教授。至大元年（公元1308年）转台州路宁海县主簿。延祐元年，转两浙都转运盐使，司长山场盐司丞，以病辞后，不复仕，隐杭州虎林山以终。门人私谧纯节先生。